Pascual Racuyal

Si Pascual B. Racuyal (1911, Tinago, Cebu City –  2004, Bulacan) sarong Filipinong eccentric asin aspirante sa pwestong pagkapresidente nin Filipinas, na posikit magngata' sa pagkandadato sa pagkapresidente nagin nang uru-urulay nin banwaan. Si Racuyal pirming nangata' na magkandidato para presidente lambang eleksyon presidensyal sa Filipinas poon 1935 laban ki Manuel L. Quezon, Emilio Aguinaldo, asin Gregorio Aglipay hanggan 1986 (laban ki Ferdinand Marcos asin Corazon Aquino).

Buhay asin sa mga pagngata' sa karera politika
Siya nagdakula sa Barangay Tinago nin Cebu City asin ta siya nagin mekaniko sa hubin pa sanang edad. An dai masabotan na pagkapanatiko asin kusogboot an nagtolod saiya na magdalagan sa kandidatura nin pagkapresidente, na hasta ini nakaabot siyang Manila ngani makipag'asusangan asin makipagdebate sa mga prominenteng pigura sa politika asin nagin dayaday na pangising komedyante sa lambang eleksyon presidensyal.

Si Racuyal, sarong mekaniko o parapurot basura sa propesyonor, asin dai lamang matutubdan na pigura politikal sa lawig kan saiyang buhay. An ultimong pagngata' niya sa pagkapresidente iyo kan 1986 asin nasubak kan an Commission on Elections pigdiskwalipikar siya komo "kandidatong sahong-sahong".

TMay mga hapot mmanongod kan saiyang toltol na pag'iisip. Sa saiyang mga promesa kun siya mapili niyo an pagpatugdok nin kalsada na gibo sa plastik ngani ini dai tolos magro'ro' sa kamugtakan. Kan siya inalok si Manilang Alkalde Arsenio Lacson na magin katambal niya ma pagkandidato sa 1953 presidensyal na eleksyon, an huri nakataram na si Racuyal "sarong piksyon sana man, pantastikong pigura asin dai mapaniwalaan". Maski siring, sa pag'agi nin panahon, an saiyang balik-balik na pagkandidato nagtao mnin pakonswelo asin nakapangising dibersyon sa parati mainit na atmospera sa tuyong mag'eeleksyon.

Si Racuyal nakalusot malista duwang beses sa balota. Kan 1935, nakasikwit siya nin 158 na boto o kulang pa sa 0.01% kan boto. Kan 1969, nakasikwit siya nin 778 na boto o mga 0.01% kan boto.

Si Racuyal nagadan kan 2004 sa Bulacan asin nalubong sa dai maaraman na lokasyon.

Toltolan

Mga panluwas na takod
 Pascual B. Racuyal
 Looking for Racuyal

Kategorya:Mga Independyente politiko sa Filipinas
Kategorya:Mga Kandidato sa 1935 eleksyon presidensyal nin Filipinas
Kategorya:Mga Kandidato sa 1941 eleksyon presidensyal nin Filipinas
Kategorya:Mga Kandidato sa 1946 eleksyon presidensyal nin Filipinas
Kategorya:Mga Kandidato sa 1949 eleksyon presidensyal nin Filipinas
Kategorya:Mga Kandidato sa 1953 eleksyon presidensyal nin Filipinas
Kategorya:Mga Kandidato sa 1957 eleksyon presidensyal nin Filipinas
Kategorya:Mga Kandidato sa 1961 eleksyon presidensyal nin Filipinas
kategorya:Mga Kandidato sa 1965 eleksyon presidensyal nin Filipinas
Kategorya:Mga Kandidato sa 1969 eleksyon presidensyal nin Filipinas
Kategorya:Mga 1911 na kamundagan
Kategorya:Mga 2004 na kagadanan
Kategorya:Mga Politiko haleng Cebu